[{"text_idx": "#000001", "text": "PRESSITEADE: EJSi volikogu vo\u0303ttis suuna lepingute so\u0303lmimisele maaomanikega"}, {"text_idx": "#000002", "text": "17. juunil Harjumaal Siidrifarmis toimunud EJSi volinike koosolek ka\u0308sitles peateemana jahipiirkondade kasutuso\u0303iguse lepingute pikendamist. Volinikud vo\u0303tsid u\u0308heha\u0308a\u0308lselt suuna lepingute so\u0303lmimisele."}, {"text_idx": "#000003", "text": "EJSi presidendi Margus Puusti so\u0303nul on ta\u0308htsaim, et meie ulukid oleksid kaitstud ja populatsioonid heas seisukorras. \u201eVa\u0308ga olulised on ka suhted kogukonnas. Heade suhete to\u0303endiks on kokkulepped jahimeeste ja maaomanike vahel ja just nendest eesma\u0308rkidest tulenevalt vo\u0303ttis volikogu vastu otsuse, et toetame ulukikeskset jahindust ja maaomanikega kokkulepete so\u0303lmimist\u201d."}, {"text_idx": "#000004", "text": "Lisaks sisaldas otsus seisukohta, et va\u0308ga hea on olukord, kus lepingutega (sh riigimaade osas) on kaetud pool jahipiirkonna jahiks sobivast maast. Volinike soovitus oli, et so\u0303lmida tuleb nii palju lepinguid kui vo\u0303imalik ja vajalik. Lisaks toetati Keskkonnaameti jahindusno\u0303ukogu to\u0308o\u0308korra muutmise eelno\u0303ud, mis na\u0308eks ette konsensuse kaotamist kasutuso\u0303iguse lubade no\u0303usoleku ha\u0308a\u0308letamisel."}, {"text_idx": "#000005", "text": "Eesti Jahimeeste Selts u\u0308hendab u\u0308le 11 000 jahimehe ja katab u\u0308le 90% Eesti jahimaadest. Volikogul osales 165 ha\u0308a\u0308leo\u0303iguslikku volinikku, kes vo\u0303tsid ko\u0303ik otsused vastu u\u0308heha\u0308a\u0308lselt."}, {"text_idx": "#000010", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}]